ДжэгугъуитIыр зэхуэдакъым
«Сокол» (Саратов) — «Спартак-Налшык» (Налшык) — 2:1 (0:1). Саратов. «Локомотив» стадион. ЩэкIуэгъуэм и 9-м. ЦIыху 900 еплъащ.
Судьяхэр: Панин (Дмитров), Большаков (Санкт-Петербург), Сейфетдинов (Къэзан).
«Сокол»: Фёдоров (Барсуков, 46), Ходырев, Семёнов А., Климов, Пасько, Хрущёв (Домшинский, 80), Перчонок (Дудолев, 65), Пащты, Мануковский, Романенкэ (Дергачёв, 90), Галыш.
«Спартак-Налшык»: Антипов, Мэкъуауэ, Дашаев, Мурачёв, Кузнецов, Соблыр, Дроздов (Семёнов В., 84), Войнов (Каркаев, 66), Ахъядов, Гугуев (Мухьэммэд, 35; Багъэтыр, 75).
Топхэр дагъэкIащ: Дроздовым, 23 (0:1). Романенкэ, 63 (1:1). Домшинскэм, 82 (2:1).
Дагъуэ къыхуащIащ: Хрущёвым, Мануковскэм.
БлэкIа тхьэмахуэм къриубыдэу «Спартак-Налшыкым» зэIущIитI иригъэкIуэкIащ. Ахэр абы хуабжьу къытехьэлъащ и футбо-лист нэхъыфIхэу ЛIуп Ислъам, Гъурф Азэмэт, Бажэ Амир, Тебэрды Тимур зыкъом щIауэ фэбжь зэрагъуэтам щхьэкIэ зэрымыджэгум къыхэкIыу. Саратов ди щIалэхэр къикIыжащ иджыри тIу яхэщIауэ — Гугуев Мухьэммэд и Iэр якъутащ, Каркаев Алим и лъакъуэр ягъэузащ.
Налшыкдэсхэр япэу зыхуэза «Сокол»-р «Спартак-Налшыкым» къызэры- щхьэщыкI щыIэтэкъым икIи турнир таблицэм щызэгъунэгъуу «гупкIэм пыст». Арауэ къыщIэкIынщ хьэщIэхэм нэхъ жыджэру щIрагъэжьар — мыпхуэдэ зэIущIэхэм я очко бжыгъэм щыхамыгъахъуэмэ, дапщэщ ар щахузэфIэкIынур?
ПсынщIэ дыдэу ди щIалэхэм тепщэныгъэр джэгупIэ губгъуэм щаубыдащ. Куэд дэмыкIыу абы ехъулIэныгъэ къахуихьащ: Ахъядов Апти къыхита топыр Крамаренкэ Сергей хуэмыгъэIурыщIами, Дроздов Никитэ ар къипхъуатэри, бжыгъэр къызэIуихащ.
Топ зэрыдагъэкIам и фIыгъэкIэ налшыкдэсхэр нэхъ жыджэрыж хъуащ. ЗымащIэ дыдэщ иIэжар абыхэм мыгувэу бжыгъэр ягъэбэгъуэным. Ди жагъуэ зэрыхъунщи, ар яхузэфIэкIакъым. Нэхъ Iеижращи, Гугуевыр хэгъэрейхэм я гъуащхьэтетым жьэхэуэри, и Iэр къутащ.
Загъэпсэхуну имыкI щIыкIэ «Спартак-Налшыкым» иджыри зы топ дигъэкIыфыну щытащ. АрщхьэкIэ Ахъядовым гъуэм хуигъэзэфакъым.
Джэгум и етIуанэ Iыхьэм ди щIалэхэр нэхъыбэу зыхущIэкъуар текIуэныгъэр къахуэзыхь бжыгъэр зэрахъумэнырщ. Мы гъэм мызэ-мытIэу къызэрыхъуащи, налшыкдэсхэм ар яхузэфIэкIакъым. ЗэIущIэм и иужь сыхьэт ныкъуэм «Спартак-Налшыкым» топитI къыхудагъэкIыжащ икIи зэкIэлъхьэужьу еща-нэу къыхагъэщIауэ Саратов къикIыжащ.
* * *
«Спартак-Налшык» (Налшык) — «Шинник» (Ярославль) — 2:0 (0:0). Налшык. «Спартак» стадион. ЩэкIуэгъуэм и 13-м. ЦIыху 500 еплъащ.
Судьяхэр: Любимов, Кудрявцев (тIури Санкт-Петербург щыщщ), Князев (Курск).
«Спартак-Налшык»: Антипов, Кузнецов, Мэкъуауэ, Мурачёв, Соблыр, Дашаев, Крамаренкэ (Ахриев,82), Войнов (Семёнов, 76), Багъэтыр (Мухьэммэд, 87), Дроздов, Ахъядов (Шаваев, 90).
«Шинник»: Малышев, Гоцук, Евсеев, Ятченкэ, Чистяков, Царикаев, Земсков (Подоляк, 71), Нефтуллин (Мугинов, 64), Сиротов (Митасов, 78), Султонов (Лаук, 65), Низамутдинов.
Топхэр дагъэкIащ: Дроздовым, 56 (1:0). Кузнецовым, 74 (2:0).
Дагъуэ къыхуащIащ: Мугиновым, Гоук, Дашаевым.
Турнир таблицэм и епщыкIуиянэ увыпIэр зыубыда «Спартак-Налшыкым» адэкIэ икIуэтыпIэ иIэжтэкъым. Япэ дивизионым хагъэкIыну командитхум языхэз мыхъун папщIэ абы и футболистхэм хуабжьу гугъу зрагъэхьын хуейт. Ярославль къикIа «Шинник»-ри, джэгугъуищ хъуауэ зэрытемыкIуэфым и зэранкIэ, пашэхэм къахэкIыжат. Ар щIэхъуэпсырт и Iуэхухэр иригъэфIэкIуэжыну. Абы зэпэщIэтыныгъэр гуащIэ ищIащ.
ЗэIущIэм и япэ Iыхьэм лъэныкъуэхэм я къарур здынэсыр къапщытауэ аращ. Загъэпсэхуу къихьэжа иужькIэщ Iуэхугъуэ нэхъыщхьэхэр къыщыхъуар. Хэгъэрейхэр текIуэныгъэм нэхъ хуэпабгъэу къыщIэкIащ. ЯпэщIыкIэ Дроздов Никитэ бжыгъэр къызэIуихащ. КъыкIэлъыкIуэу Кузнецов Сергей штрафнойр Iэзэу игъэзащIэри, «Спартак-Налшыкыр» 2:0-у и хьэрхуэрэгъум щхьэщигъэкIащ.
Къэнэжа дакъикъэ тIощIым нэблагъэр ди щIалэхэм дагъуэншэу ирахьэкIащ. ИкIэм-икIэжым абыхэм текIуэныгъэр зыIэрагъэхьащ, арщхьэкIэ турнир таблицэм щытыкIэ гугъум къыщикIыфакъым. «Спартак-Налшыкыр» иджыри яхэтщ иужь увыпIэр зыIыгъ командитхум.
АдэкIэ щыгъуазэ фыхуэтщIынщ япэ дивизионым иужьу щызэхэта зэIущIэ-хэм къарикIуа бжыгъэхэм: тIощIрэ езанэ джэгугъуэ — «Шинник» (Ярославль) — «Волгарь» (Астрахань) — 1:1, «Енисей» (Красноярск) — «Балтика» (Калининград) — 2:1, «Факел» (Воронеж) — «Луч-Энергия» (Владивосток) — 0:1, «Нефтехимик» (Нижнекамск) — «Динамо» (Мэзкуу) — 0:1, «Кубань» (Краснодар) — «Спартак-2» (Мэзкуу) — 5:2, «Мордовия» (Саранск) — «Тосно» (Ленинград область) — 0:2, «Сибирь» (Новосибирск) — «Тамбов» (Тамбов) — 2:0, «Тюмень» (Тюмень) — «Зенит-2» (Санкт-Петербург) — 1:0, «Химки» (Химки) — «СКА-Хабаровск» (Хабаровск) — 0:0;тIощIрэ етIуанэ джэгугъуэ — «Луч-Энергия» — «Сокол» — 0:3, «СКА-Хабаровск» — «Сибирь» — 2:0, «Спартак-2» — «Факел» — 1:0, «Волгарь» — «Тюмень» — 2:0, «Химки» — «Нефтехимик» — 3:2, «Тосно» — «Кубань» — 0:0, «Зенит-2» — «Енисей» — 2:0, «Балтика» — «Динамо» — 0:3, «Тамбов» — «Мордовия» — 2:1.
Урысей Федерацэм футболымкIэ и япэ дивизионым къыкIэлъыкIуэ джэгугъуэр щэкIуэгъуэм и 19-м щызэхэтынущ. А махуэм «Спартак-Налшыкыр» Тюмень къалэм щIыпIэ командэм щыIущIэнущ.
Жыласэ Заурбэч.
